Ir-Regolament tal-Kummissjoni (KE) Nru 1313/2002
tat-8 ta' Settembru 2003
li jimplimenta r-Regolament tal-Kunsill (KE) Nru 577/98 dwar l-organizzazzjoni ta' stħarriġ l-għażla ta' kampjuni dwar il-forza tax-xogħol fil-Komunità li jirrigwarda l-ispeċifikazzjoni tal-modulu ad hoc għas-sena 2000 dwar it-tagħlim tul il-ħajja
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 577/98 dwar l-organizzazzjoni ta' stħarriġ kampjun fil-Komunità [1], u b'mod partikoli Artikolu 4(2) tiegħu,
Billi:
(1) Ir-Regolament tal-Kummissjoni (KE) Nru 1626/2000 [2] li jimplimenta r-Regolament tal-Kunsill (KE) Nru 577/98 dwar l-organizzazzjoni ta' stħarriġ bil-għażla tal-kampjuni dwar il-forza tax-xogħol fil-Komunità fassal programm għas-snin 200 sa l-2004 li jinkludi modulu ad hoc dwar it-tagħlim tul il-ħajja.
(2) Skond Artikolu 4(2) tar-Regolament (KE) Nru 577/98 il-lista dettaljata tat-tagħrif li jrid jinġabar f'modulu ad hoc għandha titfassal mill-inqas 12-il xahar qabel il-bidu tal-perjodu taż-żmien ta' referenza għal dan il-modulu.
(3) Il-Komunikazzjoni tal-Kummissjoni COM(2001)678 dwar "Nagħmlu Realta Żona Ewropea tat-Tagħlim Marul il-Ħajja" tenfasizza fil-paragrafu 4(3) illi t-tagħrif paragunabbli ta' l-istrateġiji koerenti u komprensivi tat-tagħlim tul il-ħajja u illi l-istatistiċi u l-indikaturi diġa jiffurmaw parti essenzjali mill-inizjattivi eżistenti fil-qasam tat-tagħlim tul il-ħajja bil-ħsieb li jimmonitorja il-progress kemm fil-kisba ta' l-istrateġiji identifikati u kemm fl-implimentazzjoni tal-għanijiet tal-politika,
(4) Skond il-Linja Gwida Ċ tax-Xogħol għas-sena 2002, l-Istati membri għandhom jiffissaw il-miri nazzjonali sabiex iżidu l-investiment fir-riżorsi umani kif ukoll sabiex jipparteċipaw f'iktar edukazzjoni u taħriġ (sewwa jekk formali u kemm jekk informali) u jimmonitorjaw il-progress lejn dan il-miri.
(5) Il-miżuri provduti f'dan ir-Rgolament huma skond l-opinjoni mogħtija mill-Kumitat tal-Programm ta' l-Istatistika stabbilit bid-Deċiżjoni tal-Kunsill 89/382/KEE, Euratom [3],
ADOTTAT DAN IR-REGOLAMENT:
Artikolu 1
Il-lista dettaljata tat-tagħrif li jrid jiġi miġbur fis-sena 2001 bil-modulu ad hoc dwar it-tagħlim tul il-ħajja huwa stabbiliti fl-Anness mar-Regolament preżenti.
Artikolu 2
Dan ir-Regolament għandu jidħol fis-seħħ fis-seba jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussel, fid-19 ta' Lulju 2002.